Author: Ostrochovska
Last saved by: Ostrochovsky
Company: MSU

MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu: _39_/2010

K bodu programu

Návrh Všeobecne záväzného nariadenia č. _____/2010,
ktorým sa mení a dopĺňa 
všeobecne záväzné nariadenie Mesta Žilina č. 4/2007 o podmienkach výberu pamätihodností mesta a ich zápisu 
do Zoznamu evidovaných pamätihodností mesta Žilina

Materiál obsahuje: 				      		Materiál prerokovaný:

1.	Návrh na uznesenie					Mestská rada v  Žiline
2.	Dôvodová správa						
3.	Materiál 

Predkladá: 

Ing. Viliam Mikuláš
prednosta mestského úradu

Zodpovedný za vypracovanie:

Ing. arch. Martin Pavelek
vedúci odboru hlavného architekta

Žilina, apríl 2010

NÁVRH NA UZNESENIE

Uznesenie č. __/2010

Mestské zastupiteľstvo v Žiline

schvaľuje 

Všeobecne záväzné nariadenie č.___/2010, ktorým sa mení a dopĺňa všeobecne záväzné nariadenie Mesta Žilina č. 4/2007 o podmienkach výberu pamätihodností mesta a ich zápisu do Zoznamu evidovaných pamätihodností mesta Žilina

DÔVODOVÁ SPRÁVA

Dňa 15.01.2010 bol Mestu Žilina doručený protest prokurátora Okresnej prokuratúry Žilina č.k. Pd 233/09-8 zo dňa 11.1.2010, ktorým prokurátor podal protest proti §7 ods. 7, §10 ods. 2, ods. 3, §11 ods. 1, ods. 2, §12 ods. 5, ods. 7, ods. 8, ods. 9, ods. 10 a §14 ods. 1, ods. 2 VZN č. 4/2007 o podmienkach výberu pamätihodností mesta a ich zápisu do Zoznamu evidovaných pamätihodností mesta Žilina pre jeho nesúlad so zákonom, pričom prokurátor navrhol označené časti VZN zrušiť.

Na svojom 26. zasadnutí konanom dňa 15.02.2010 Mestské zastupiteľstvo v Žiline uznesením číslo 4/2010 vyhovelo protestu prokurátora Okresnej prokuratúry Žilina č.k. Pd 233/09-8 zo dňa 11.1.2010

V súlade so Správou k protestu prokurátora proti všeobecne záväznému nariadeniu Mesta Žilina č. 4/2007 o podmienkach výberu pamätihodností mesta a ich zápisu do Zoznamu evidovaných pamätihodností mesta Žilina predloženou na minulom zasadnutí Mestského zastupiteľstva spracoval MsÚ v Žiline, Odbor hlavného architekta v spolupráci s Odborom právnym a majetkovým predkladaný Návrh Všeobecne záväzného nariadenia č. ___/2010, ktorým sa mení a dopĺňa všeobecne záväzné nariadenie Mesta Žilina č. 4/2007 o podmienkach výberu pamätihodností mesta a ich zápisu do Zoznamu evidovaných pamätihodností mesta Žilina.

Predkladaný materiál nemá dopad na rozpočet mesta.

NÁVRH

Všeobecne záväznéHO nariadeniA

č. ____/2010,

ktorým sa mení a dopĺňa 
všeobecne záväzné nariadenie Mesta Žilina č. 4/2007 o podmienkach výberu pamätihodností mesta a ich zápisu 
do Zoznamu evidovaných pamätihodností mesta Žilina

Mesto Žilina, na základe samostatnej pôsobnosti podľa článku 68 Ústavy Slovenskej republiky a podľa § 4 ods. 3, § 6 ods. 1, § 11 zákona SNR č. 369/1990 Zb. o obecnom zriadení v znení neskorších predpisov, vydáva toto

všeobecne záväzné nariadenie, ktorým sa mení a dopĺňa 
všeobecne záväzné nariadenie Mesta Žilina č. 4/2007 o podmienkach výberu pamätihodností mesta a ich zápisu do Zoznamu evidovaných pamätihodností mesta Žilina

Čl. I

Všeobecne záväzné nariadenie Mesta Žilina č. 4/2007 o podmienkach výberu pamätihodností mesta a ich zápisu do Zoznamu evidovaných pamätihodností mesta Žilina sa mení a dopĺňa takto:

1.	V § 4 ods. 3 sa slová „Útvar hlavného architekta (ďalej len ÚHA)“ nahrádzajú slovami „odbor hlavného architekta (ďalej len OHA).“

2.	Slovo „ÚHA“ sa v celom texte všeobecne záväzného nariadenia nahrádza slovom „OHA“.

3.	V § 7 sa vypúšťa odsek 7.

4.	V § 10 sa vypúšťajú odseky 2 a 3.

5.	V § 11 sa vypúšťa odsek 1.

6.	V § 12 sa vypúšťajú odseky 5, 6, 7, 8, 9, 10.

7.	V § 13 ods. 3 sa na konci pripája táto veta:
„Rovnaké podmienky platia aj pre prípad, že vlastník pamätihodnosti mesta podľa § 13 
ods. 5 nedodrží povinnosti podľa § 13 ods. 5 až 12.

8.	V § 13 sa za odsek 4 dopĺňajú nové odseky 5 až 12, ktoré znejú:

„5. Vlastník pamätihodnosti, ktorý žiada o príspevok podľa ods. 1, je povinný dodržiavať pod-
mienky v ustanoveniach ustanovenia ods. 6 až 12, ktorých dodržiavanie je podmienkou poskytnutia príspevku podľa ods. 1. Rovnako je tieto podmienky povinný dodržiavať aj vlastník, ktorému bol príspevok poskytnutý, a to po dobu najmenej 10 rokov od poskytnutia príspevku.

6.	Vlastník pamätihodnosti mesta podľa ods. 5 je povinný:
6.1.	chrániť pamätihodnosť mesta pred poškodením, zničením alebo odcudzením a oznámiť OHA každú zamýšľanú alebo uskutočnenú zmenu jej vlastníctva,
6.2.	poskytnúť na písomnú výzvu OHA potrebné údaje o veci alebo mu umožniť obhliadku veci,
6.3.	vykonávať na svoje náklady základnú ochranu pamätihodnosti mesta,
6.4.	užívať pamätihodnosť mesta v súlade s jej hodnotou,
6.5.	oznámiť zmluvnej strane v prípade prevode vlastníctva, že na pamätihodnosť mesta sa vzťahuje režim ochrany podľa tohto VZN,
6.6.	strpieť označenie nehnuteľnej pamätihodnosti mesta,
6.7.	oznámiť OHA každú zamýšľanú zmenu využitia pamätihodnosti mesta a najneskôr do 30 každú uskutočnenú zmenu vlastníctva pamätihodnosti mesta,
6.8.	zabezpečiť, aby svojim konaním neohrozil základnú ochranu pamätihodnosti mesta podľa § 9 a nespôsobil nepriaznivé zmeny stavu pamätihodnosti mesta.

7.	Vlastník pamätihodnosti mesta podľa ods. 5 je povinný si pred každou stavebnou činnosťou vyžiadať záväzné stanovisko OHA.

8.	V záväznom stanovisku OHA určí najmä:
8.1.	či predpokladané práce sú z hľadiska záujmov chránených týmto VZN prípustné,
8.2.	podmienky, za ktorých možno tieto práce pripravovať a vykonávať tak, aby sa nehnuteľná pamätihodnosť mesta, nepoškodila alebo nezničila,
8.3.	zásady objemového členenia, výškového usporiadania a architektonického riešenia exteriéru nehnuteľnosti. 

9.	Vlastník pamätihodnosti mesta podľa ods. 5 je povinný jedno vyhotovenie kompletnej dokumentácie skutočne vykonanej obnovy pamätihodnosti mesta odovzdať bezplatne najneskôr do 15 dní od skončenia prác OHA na odborné a dokumentačné účely.

10.	Povinnosti vlastníka ustanovené v tomto paragrafe má aj správca alebo iný držiteľ pamätihodnosti mesta. Náklady spojené so základnou starostlivosťou uhrádza vtedy, ak mu táto povinnosť vyplynie z právneho vzťahu.

11.	Vlastník pamätihodnosti mesta podľa ods. 5 môže umiestniť reklamu, oznam alebo akékoľvek technické zariadenie na nehnuteľnej pamätihodnosti mesta len na základe súhlasu OHA.

12.	V prípade asanácie nehnuteľnej pamätihodnosti mesta je vlastník pamätihodnosti mesta podľa ods. 5 povinný:
12.1.	zabezpečiť na vlastné náklady kompletnú dokumentáciu – zameranie skutkového stavu nehnuteľnosti,
12.2.	túto odovzdať na OHA v analógovej a digitálnej forme na odborné a dokumentačné účely.“

9. Vypúšťa sa § 14. Doterajší § 15 sa označuje ako § 14.

Čl. II

1.	Toto všeobecne záväzné nariadenie bolo schválené Mestským zastupiteľstvom v Žiline dňa 19.04.2010.
2.	Toto všeobecne záväzné nariadenie nadobúda účinnosť 15. dňom od vyvesenia na úradnej tabuli mesta, t. j. 04.05.2010.

Ivan Harman
								                primátor